JAVNI POZIV ZA IZRAZ INTERESA

ZA SODELOVANJE V POSTOPKU ZA IZDELAVO CELOSTNE PODOBE IN SPLETNE STRANI "DISCOVER TARTINI" PROJEKTA TARTINI (1474961068), SOFINANCIRANEGA V OKVIRU PROGRAMA INTERREG VA SLOVENIJA - ITALIJA 2014 - 2020

**PRILOGA - OPIS PROJEKTA**

**SPLOŠNI CILJ PROJEKTA**

Cilj projekta **tARTini - Kulturni turizem v znamenju Giuseppeja Tartinija**, sofinanciranega v okviru programa Interreg V-A SLO - ITA 2014 - 2020, je ohranjati, vrednotiti, razvijati in promovirati kulturno dediščino slovitega skladatelja in violinista, rojenega leta 1692 v Piranu, ki je bil v obdobju razsvetljenstva tudi znanstvenik, teolog in učitelj evropskega slovesa in pomena.

Skupni izziv slovenskih in italijanskih partnerjev projekta je usmerjen k vrednotenju te kulturne dediščine obmejnega območja, od Pirana do Trsta in Padove, z namenom razvoja nove čezmejne kulturno-turistične poti in promocije njenega trajnostnega koriščenja. Čezmejna pot Discover Tartini bo povezovala kraje, kjer se je Tartini rodil, kjer je ljubil, živel in delal. Življenje in delo Giuseppeja Tartinija se namreč razvija pretežno med Piranom, Koprom, Benetkami in Padovo, kjer je očaralo širok evropski kulturni prostor in nanj vplivalo. Arhitekturno dediščino - od rojstne hiše v Piranu do cerkve sv. Katarine v Padovi, kjer je pokopan - in premično kulturno dediščino - glasba in spisi - se predstavi v mreži funkcionalnih povezav, ki se izpopolnjuje s kulturni dogodki, kot so razstave, koncerti ter študijski in raziskovalni seminarji, podpirajo pa jo ponudniki nastanitev in spremljevalnih dejavnosti, ki so povezani v znamki Discover Tartini.

**Pričakovani rezultati (okvir za izdelavo celostne podobe in spletne strani)**

1. **DISCOVER TARTINI** je znamka inovativnega čezmejnega kulturno-turističnega produkta, ki omogoča odkrivanje poti za dostop do krajev in del Giuseppeja Tartinija kot skupne dediščine čezmejnega območja. Znamka Discover Tartini bo širši javnosti predstavljena na treh večjih dogodkih v Piranu, Trstu in Ljubljani.
2. **SPLETNA STRAN:** portal o Giuseppeju Tartiniju bo na spletu, kjer bo prosto dostopen strokovnjakom, navdušencem in turistom, v digitalni obliki ponujal novi digitalni arhiv in spletni katalog umetnikove glasbene in literarne dediščine (pisma, znanstveni in didaktični spisi), iskalnik po njegovi glasbi, prva univerzalna bibliografija študij in esejistike v zvezi s Tartinijevim delom, vodnik po novem muzeju v Tartinijevi hiši v Piranu ter po drugih muzejih in krajih, vezanih na Tartinija, po turistični ponudbi in predvidenih dogodkih, ki se jih je v posameznem letu mogoče udeležiti na poti odkrivanja Giuseppeja Tartinija.